Diari Oficial de la Generalitat Valenciana


Sumari del DOGV 5209, del 01-03-2006 (2006/2212)

RESOLUCIÓ de 22 de febrer de 2006, de la Direcció General d'Administració Autonòmica, per la qual s'adjudiquen destinacions als participants en el Concurs de Mèrits núm. 27/2005, per a la provisió de llocs de treball de naturalesa funcionarial, sector administració especial, grup A, metges, i als aspirants que han superat les proves selectives de la Convocatòria 41/1999.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5209

Data del DOGV
:   01-03-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/2212


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 22 de febrer de 2006, de la Direcció General d'Administració Autonòmica, per la qual s'adjudiquen destinacions als participants en el Concurs de Mèrits núm. 27/2005, per a la provisió de llocs de treball de naturalesa funcionarial, sector administració especial, grup A, metges, i als aspirants que han superat les proves selectives de la Convocatòria 41/1999. [2006/X2212]  
Per Resolució de 23 de febrer de 2005, de la Direcció General d'Administració Autonòmica, publicada en el DOGV núm. 4.955, de 28 de febrer de 2005, es va convocar Concurs de Mèrits núm. 27/2005, per a la provisió de llocs de treball de naturalesa funcionarial, sector administració especial, grup A, metges.  
Per Resolució de l'1 de febrer de 2006, de la Direcció General Administració Autonòmica, publicada en el DOGV núm. 5.193, de 7 de febrer de 2006, es va convocar els aspirants que van superar les proves selectives d'accés al grup A, sector administració especial, metges, Convocatòria 41/1999, per a l'elecció de destinació, per tal de complir amb el que disposa l'article 9.1, de la Llei de la Funció Pública Valenciana.  
En acte únic celebrat el dia 13 de febrer de 2006, a la seu de la Conselleria de Cultura, Educació i Esport, es va procedir a l'elecció de destinació per part del personal que va superar els processos selectius esmentats. I tenint en compte el que preveu la base vuitena de la convocatòria del Concurs, les vacants oferides corresponen a les que han quedat desertes en aquest, així com a les resultes del personal participant, que inclou les d'aquells concursants amb llocs en institucions sanitàries dependents de la Conselleria de Sanitat.   
Per tant, i en exercici de les competències atribuïdes per l'article 18 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resolc:  
Primer. Fer públiques les puntuacions obtingudes pels participants que han obtingut lloc en el Concurs de Mèrits núm. 27/2005 i adjudicar, amb destinació definitiva, els llocs de treball relacionats en l'annex I de la present Resolució.  
Segon. Convocatòria núm. 27/2005: cessament, preses de possessió i efectes  
1. Cessament  
El personal que ocupa lloc de treball, i ha obtingut destinació en el present Concurs, cessarà d'ofici el dia 5 de març de 2006. Igualment cessarà d'ofici, en la mateixa data, el personal que estiga ocupant un lloc de treball adjudicat en el present Concurs.  
2. Preses de possessió   
L'acte de presa de possessió, a què queda convocat el personal relacionat en l'annex I, tindrà lloc el dia 6 de març de 2006, a les 12,00 hores, a les següents seus, segons la conselleria i província en què hagen obtingut destinació:  
Conselleria de Sanitat:  
Alacant: Direcció Territorial de la Conselleria de Sanitat, carrer Girona, núm. 26, CP 03597.  
Castelló de la Plana: Direcció Territorial de la Conselleria de Sanitat, plaça Horts dels Corders, núm. 12, CP 12991.  
València: Servei de Gestió de Personal de la Conselleria de Sanitat, carrer Misser Mascó, 31-33, CP 46326.   
Conselleria de Benestar Social:   
Alacant: Direcció Territorial de la Conselleria de Benestar Social, Rambla Méndez Núñez, núm. 41 (Torre Generalitat) CP 03909.  
Castelló de la Plana: Direcció Territorial de la Conselleria de Sanitat, avinguda Germans Bou, núm. 81, CP 12460.  
València: Direcció Territorial de la Conselleria de Benestar Social, avinguda Baró de Càrcer, núm. 36, CP 46737.  
Conselleria d'Economia, Hisenda i Ocupació:  
Alacant: Direcció Territorial de la Conselleria d'Economia, Hisenda i Ocupació, carrer Churruca, núm. 25, CP 03041.  
Castelló de la Plana: Direcció Territorial de la Conselleria d'Economia, Hisenda i Ocupació, plaça Tetuan, núm. 38-39, CP 12341.  
Conselleria de Cultura, Educació i Esport:  
València: Direcció Territorial de la Conselleria de Cultura, Educació i Esport, carrer Gregorio Gea, núm. 14, CP 46366.  
Efectes  
Els efectes de la presa de possessió seran des del 6 de març de 2006.  
Tercer. Adjudicar, amb destinació definitiva, al personal que va superar les proves selectives d'accés al grup A, sector administració especial, metges, Convocatòria 41/1999, els llocs de treball que s'especifiquen en l'annex II, que corresponen a llocs de l'administració del Consell i a llocs dependents de les institucions sanitàries de la Conselleria de Sanitat.   
Quart. Convocatòria núm. 41/1999: cessament, preses de possessió i efectes  
Presa de possessió  
L'acte de presa de possessió, a què queda convocat tot el personal que ha obtingut destinació, tindrà lloc el dia 6 de març de 2006, a les 12,00 hores, a les mateixes seus que es relacionen en l'apartat segon d'aquesta resolució, segons la conselleria i província en què hagen obtingut destinació.  
No obstant això, i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de Selecció i Provisió de Llocs de Treball del Personal Comprés en l'Àmbit d'Aplicació de la Llei de la Funció Pública Valenciana, l'esmentat personal disposa d'un mes de termini, que finalitzarà el 5 d'abril de 2006, per a prendre possessió de la destinació en les mateixes seus esmentades. Si es fa ús de dit termini, durant aquest no es meritarà cap retribució.  
Cessament  
Els qui han de prendre possessió del lloc de treball adjudicat, en virtut del que disposa l'apartat tercer d'aquesta resolució, cessaran d'ofici el dia 5 de març de 2006 en el lloc que, si fa el cas, exercisquen.  
Així mateix, els qui es troben exercint amb destinació provisional, o de mode interí, algun dels llocs de treball adjudicats, cessaran d'ofici el dia 5 de març de 2006. No obstant això, si el nou titular del lloc comunica, amb suficient antelació i per escrit, a la unitat de personal de la conselleria de què depenga l'esmentat lloc, la data posterior, dins del termini possessori, en què formalitzarà la presa de possessió, qui exercisca l'esmentat lloc provisionalment o interinament podrà ser cessat d'ofici en la data immediata anterior al dia de l'efectiva presa de possessió del nou titular.  
Efectes  
Els efectes de la presa de possessió seran de 6 de març de 2006.  
Cinqué. Recurs  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant l'òrgan que l'ha dictada, en el termini d'un mes, a comptar des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present resolució.  
València, 22 de febrer de 2006.. El director general d'Administració Autonòmica: Miguel Antonio Crespo Marzal.